Kiitos Luojalle
Voi josma voisin aatella
 Armosi arvoa!
 Ja mielessäni mitata,
 Lahjaisi laajuutta.

 Niin kiitokseni kiidättäisin
 Sinulle korkeuteen!
 Ja armoillasi anoisin
 Mua vieläkin muistamaan.

 Sä Herra suuri taivaan
 Ja Isä laupeuden!
 Jok’ lahjas’ annoit lainaan
 Viel’ vuonna tänäkin.

 Mä etehes’ tok’ taivun
 Syömmestäin nöyrtyen
 Ja rakkautees’ vaivun
 Taivaasen pyrkien!

Fr[edrik]. A[hlqvi]–st.

Lähde: Tapio 30.10.1875.

Fredrik Ahlqvist
Runot
Tapio
1875